b'\n_START_ARTICLE_\nEero Laine (soutaja)\n_START_PARAGRAPH_\nEero Johannes Laine (s. 17. syyskuuta 1933 Turku) on entinen suomalainen soutaja._NEWLINE_185 senttimetri\xc3\xa4 pitk\xc3\xa4 Laine edusti Suomea Rooman 1960 olympialaisten per\xc3\xa4miehett\xc3\xb6m\xc3\xa4ss\xc3\xa4 nelosessa. Joukkue, johon kuuluivat my\xc3\xb6s Eero Laineen veljet Pertti ja Heikki Laine sek\xc3\xa4 Arto Nikulainen, karsiutui alkueriss\xc3\xa4. EM-kilpailuissa Eero Laine saavutti seitsem\xc3\xa4nnen sijan vuonna 1958._NEWLINE_Turun Yliopiston Soutajia edustanut \xe2\x80\x9dMela\xe2\x80\x9d Laine voitti Suomen mestaruuden per\xc3\xa4miehett\xc3\xb6m\xc3\xa4ss\xc3\xa4 nelosessa vuosina 1958 ja 1960. H\xc3\xa4n on toiminut my\xc3\xb6s seuransa soutuvalmentajana ja puheenjohtajana._NEWLINE_Laine v\xc3\xa4itteli vuonna 1978 kasvatustieteiden tohtoriksi aiheenaan vieraan kielen opiskelumotivaatio Suomessa. H\xc3\xa4n on ty\xc3\xb6skennellyt muun muassa Jyv\xc3\xa4skyl\xc3\xa4n yliopistossa kielipedagogiikan apulaisprofessorina vuosina 1982\xe2\x80\x931996.'